OzLabs/hebrew-wiki-articles huggingface dataset:
ערביה טרה

הטופוגרפיה של אזור ערביה טרה כפי שניצפתה על ידי ה[[חללית מארס גלובל סרוויור.]]
ערביה טרה או טרה ערביה היא אזור בצפון כוכב הלכת מאדים באזור רביע ערביה של מאדים.

שטחו של האזור כ-6,000 קמ"ר והוא מאופיין במכתשים רבים. האזור מישורי ומשופע, כאשר חלקו המזרחי והדרומי גבוהים בכ-4,000 מטרים מחלקו הצפון מערבי. האזור גובל, בצפונו, שפלות הצפוניות של מאדים.

האזור נקרא בשם זה בשנת 1979 בהתבסס על מפה מעשה ידי ג'ובאני סקיאפארלי משנת 1877. סקיאפארלי קרא לאזור על שם חצי האי ערב.

<gallery>
תמונה:Layers in a crater in Arabia.JPG|מכתש טיקונרבב- כפי שצולם על ידי החללית מארס גלובל סרוויור (MGS).
תמונה:Cassini crater floor.JPG|מכתש קסיני
</gallery>

==קישורים חיצוניים==

==הערות שוליים==

קטגוריה:מאדים
קטגוריה:ארצות מאדים
תלמי התשיעי

תלמי התשיעי המכונה תלמי סוטר או תלמי סוטר לתירוס (ביוונית: Πτολεμαῖος Σωτήρ Λάθυρος; 142 לפנה"ס לערך - דצמבר 81 לפנה"ס לערך) היה שליט מצרים העתיקה בתקופה ההלניסטית. תלמי התשיעי היה מלך מצרים במשך שלוש תקופות - 
* 116 לפנה"ס - 110 לפנה"ס;
* 109 לפנה"ס - 107 לפנה"ס;
* 88 לפנה"ס - 81 לפנה"ס.

==קורות חיים==
מטבע [[טטרדרכמה עשוי כסף ועליו דמותו של תלמי התשיעי, שנת 109 לפנה"ס.]]
תלמי התשיעי היה בנם של שליטי מצרים תלמי השמיני וקלאופטרה השלישית. בשנת 116 לפנה"ס, לאחר מות אביו, בחרה אותו אימו למלוך לצידה על מצרים. קלאופטרה נאלצה לבחור בו בשל לחץ ציבורי רב מקרב תושבי אלכסנדריה.

בשנת 118/119 בהיותו נסיך נשא לאישה את אחותו קלאופטרה הרביעית, ייתכן ומנישואים אלה נולד להם בן אחד תלמי השנים עשר (שאולי היה בנו של תלמי התשיעי מפילגש לא ידועה). לאחר מכן נשא לאישה את אחותו קלאופטרה סלנה, ונולדה להם בת אחת ברניקי השלישית.

לאחר שניסה לרצוח את אימו, בספטמבר או אוקטובר בשנת 107 לפנה"ס, הדיחה אותו קלאופטרה השלישית, והמליכה במקומו את בנה הצעיר, תלמי העשירי. בעקבות זאת, תלמי התשיעי נמלט או גורש לקפריסין בשנת 105 לפנה"ס.

בשנת 103 לפנה"ס הוא פלש לארץ ישראל ונחת בחוף שקמונה, לאחר שאלכסנדר ינאי צר על עכו וניסה לכובשה, וחלק מאנשי עכו קראו לו לעזרה. אלכסנדר ינאי יצא לקראתו והם כרתו ברית שבה ינאי יוכל לכבוש את כל שפלת החוף, בתמורה לתמיכה בתלמי במסעו לכיבוש מצרים. ינאי גם שילם לו 400 כיכרות כסף. אך לאחר שתלמי שמע שינאי ניהל במקביל משא ומתן עם אמו קלאופטרה השלישית, הוא פרץ לגליל ופעל בעיקר באזור בקעת בית נטופה: כבש את שיחין, וניסה לכבוש את ציפורי אך נכשל, ופנה לעבר הירדן ונע דרומה, כנראה כדי להגיע למצרים באיגוף. ליד העיר צפון חיכה לו ינאי ושם התנהל הקרב המכריע שבו הפסיד ינאי תבוסה מוחצת. לאחר תבוסה זו קרא ינאי לעזרתה של קלאופטרה שהגיעה לארץ וגירשה את תלמי בחזרה לקפריסין.

תלמי העשירי הודח בשנת 88 לפנה"ס על ידי תושבי אלכסנדריה לאחר שבזז את קברו של אלכסנדר הגדול ותלמי התשיעי חזר להיות השליט.

לאחר מותו של תלמי התשיעי, עלתה לשלטון בתו ברניקי השלישית, שנאלצה להינשא לבנה החורג אלכסנדר - לימים תלמי האחד עשר. תלמי האחד עשר רצח את ברניקי 19 ימים לאחר עלייתו לשלטון.

==קישורים חיצוניים==

* [http://www.tyndalehouse.com/Egypt/ptolemies/ptolemy_ix_fr.htm קורות חיים]
* [http://penelope.uchicago.edu/Thayer/E/Gazetteer/Places/Africa/Egypt/_Texts/BEVHOP/11*.html קורות חייו מתוך הספר "בית תלמאי" מאת אדווין ביוון משנת 1923.]
* [http://virtualreligion.net/iho/ptolemy_9.html קורות חייו של תלמי התשיעי מתוך ספרו של מאהלון סמית']
* 

9
קטגוריה:אישים שחיו במאה ה-1 לפנה"ס
קטגוריה:אישים שחיו במאה ה-2 לפנה"ס
תלמי העשירי

תלמי העשירי המכונה גם תלמי אלכסנדר (ביוונית: Πτολεμαῖος Ἀλέξανδρος - "פטולומיוס אלכסנדרוס"; 140 לפנה"ס לערך - 88 לפנה"ס) היה שליט מצרים העתיקה בתקופה ההלניסטית במשך שתי תקופות - בין השנים 110 לפנה"ס - 109 לפנה"ס, ובין השנים 107 לפנה"ס ועד שנת 88 לפנה"ס.

==קורות חיים==
תלמי העשירי היה בנם של שליטי מצרים תלמי השמיני וקלאופטרה השלישית.

בשנת 116 לפנה"ס הוכרז כמושל קפריסין, ובשנת 114 לפנה"ס הוכרז כמלך קפריסין.

לאחר מות אביו שלטו על מצרים אימו, קלאופטרה השלישית, ואחיו, תלמי התשיעי. בשנת 110 לפנה"ס הדיחה קלאופטרה את אחיו והמליכה אותו תחתיו כשליט לצידה. בשנת 109 לפנה"ס הודח על ידי אחיו, תלמי התשיעי.

בשנת 107 לפנה"ס, שב למלוך לצד אימו. בשנת 101 לפנה"ס רצח את אימו, ושלט במצרים עד שנת 88 לפנה"ס לצד רעייתו/אחייניתו ברניקי השלישית.

בשנת 88 לפנה"ס, בשל מחסור כספי, בזז תלמי העשירי את קברו של אלכסנדר הגדול, והתיך את אוצרותיו של אלכסנדר וארונו העשוי זהב על מנת לטבוע מטבעות. הדבר עורר מחאה ציבורית שהביאה להדחתו. הוא נפטר בעת שניסה לכבוש את קפריסין שנה לאחר מכן במאי 88 לפנה"ס.

לאחר גירושו של תלמי העשירי שב אחיו למלוך, ולאחר מות אחיו שבה לשלטון רעייתו של תלמי העשירי, ברניקי השלישית.

תלמי העשירי היה נשוי לאחותו קלאופטרה סלנה ומנשואים אלה נולד בנו תלמי האחד עשר, ולאחר מכן היה נשוי לברניקי השלישית, ייתכן ומנשואים אלה נולדה קלאופטרה החמישית

==קישורים חיצוניים==

* [http://www.tyndalehouse.com/Egypt/ptolemies/ptolemy_x_fr.htm קורות חיים]
* [http://virtualreligion.net/iho/ptolemy_10.html קורות חיים ומקורות על חייו]
* 

10
קטגוריה:אישים שחיו במאה ה-1 לפנה"ס
קטגוריה:אישים שחיו במאה ה-2 לפנה"ס
טאיפן פנים-יבשתי

טאיפן פנים-יבשתי (שם מדעי: Oxyuranus microlepidotus), ידוע גם בשם טאיפן מערבי, נחש קטן הקשקשים או הנחש העז, הוא נחש ארסי במיוחד מסוג טאיפן השייך למשפחת הפתניים. הוא נחשב לנחש הארסי בעולם, בהתבסס על ערכי LD50, וחי אך ורק באזורים מדבריים מסוימים באוסטרליה. למרות ארסיותו הגבוהה, הוא מאוד ביישן, ויעדיף תמיד להימלט מאיום (השם הנחש העז ניתן לו בגלל ארסו ולא בגלל מזגו).

==תיאור==
אורכו הממוצע הוא 1.8 מטר, אולם פרטים גדולים יכולים להגיע לאורך של 2.5 מטר.

צבעו חום, הנע מחום כהה ועד חום בהיר-ירקרק, תלוי בעונה בשנה. גבו, צידו וזנבו יכולים להיות בעלי גוונים שונים של חום ואפור, כאשר קשקשים רבים יכולים להיות בעלי קצה שחור.

הראש המעוגל והצוואר בדרך כלל כהים משאר הגוף. הצבע הכהה מאפשר לו לחמם את עצמו כאשר רק חלק קטן מגופו חשוף בפתח המאורה שלו. עיניו בגודל בינוני עם קשתית חומה-שחורה וללא טבעת הניתנת לזיהוי סביב האישון.

===התאמה עונתית===
הטאיפן הפנים-יבשתי מתאים את עצמו לסביבה על ידי שינוי צבע עורו במהלך חילופי העונות. הוא נוטה להיות בהיר יותר במהלך הקיץ וכהה יותר במהלך החורף. שינוי צבע זה משרת אותו למטרת וויסות חום גופו, ומאפשר לו לספוג יותר אור במהלך חודשי החורף.

==תפוצה==
הנחש נפוץ באזורים המדבריים של מרכז ומזרח אוסטרליה. טווח המחייה שלו משתרע מהחלק הדרום מזרחי של הטריטוריה הצפונית לתוך מערב קווינסלנד. ניתן למצוא את הנחש גם צפונית לאגם אייר ומערבית לפיצול של נהר מארי, דרלינג ומורומבידג'י.

==התנהגות ותזונה==
הטאיפן הפנים-יבשתי ניזון בעיקר ממכרסמים, יונקים קטנים אחרים וציפורים. בניגוד לנחשים ארסיים אחרים שמכישים בצורה מדויקת פעם אחת ונסוגים על מנת לאפשר לטרף למות, הוא יכיש עד ל-7 הכשות ארסיות בהתקפה אחת.

הנקבה מטילה בין ביצה אחת ל-24 ביצים. הביצים בוקעות חודשיים לאחר ההטלה. לרוב הביצים יוטלו בתוך מאורות נטושות של חיות או חריצים עמוקים בין סלעים. קצב ההתרבות תלוי בחלקו באכילה שלהם. אם אין מספיק מזון, הנחש יתרבה פחות.

== הארס ==
ארסו של הטאיפן הפנים-יבשתי מכיל בעיקר את רעל העצבים טאיפוקסין. כשהטאיפוקסין מגיע לגוף, הוא הורס את רקמת השריר וגורם לדום לב ולקוצר נשימה. רעילות הארס בהכשה אחת של הטאיפן הפנים-יבשתי יכולה להרוג לפחות 100 אנשים בוגרים באופן תאורטי. לאחר הכשה אדם יכול למות תוך 30–45 דקות מזמן ההכשה ללא טיפול רפואי של נסיוב-נוגד-ארס; ארסו מדורג כ-0.025 בסולם LD50. כמעט כל הקורבנות, מהכשות המזוהות ממין זה, היו הרפטולוגים שטיפלו בנחש למטרות מחקר, כולם טופלו בצורה מוצלחת על ידי נסיוב נגד ארס, לא תועדו מקרי מוות מנחש הטאיפן הפנים-יבשתי מאז הכנסת הנסיוב הייעודי הנוגד את הארס של מין זה.

<gallery widths="240px" heights="130px">
תמונה:Fierce Snake.jpg|טאיפן פנים-יבשתי במופע כהה (חורף)
תמונה:FierceSnakeOlive.jpg|טאיפן פנים-יבשתי במופע בהיר (קיץ)
</gallery>

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פרדריק מקקוי
קטגוריה:פתניים
קטגוריה:אוסטרליה: בעלי חיים אנדמיים
קטגוריה:בעלי חיים במדבריות אוסטרליה
קטגוריה:אוסטרליה: זוחלים
קטגוריה:זוחלים: טורפי-על
קטגוריה:בעלי חיים שתוארו ב-1879
Up the Downstair

Up the Downstair הוא האלבום השני של להקת הרוק המתקדם הבריטית, פורקיופיין טרי. האלבום יצא ביוני, 1993. האלבום תוכנן לצאת כאלבום כפול אשר כולל בתוכו את השיר, Voyage 34 שלבסוף יצא כסינגל ב-1992, וכמה שירים מהמיני אלבום של הלהקה, Staircase Infinities EP אשר יצא שנה לאחר מכן. ב-2005, יצא האלבום על גרסה מחודשת (רימסטר) כאלבום כפול ובדיסק השני נמצא ה-EP, Staircase Infinities EP. גרסת הרימסטר של האלבום כללה מיקס חדש על ידי סטיבן וילסון מנהיג הלהקה, יחד עם התיפוף של גווין האריסון אשר החליף את התופים האלקטרוניים שהיו בגרסה המקורית. שם האלבום בא משורה מן השיר "Voyage 34." ב-14 באוגוסט, 2008 יצאה גרסת רימסטר של האלבום על תקליט ויניל.

==רשימת השירים==
כל השירים נכתבו על ידי סטיבן וילסון מלבד איפה שמצוין
====צד ראשון====
#"What You Are Listening To..." – 0:58
#"Synesthesia" – 5:11
#"Monuments Burn into Moments" – 0:20
#"Always Never" (וילסון, אלן דאפי) – 6:58
#"Up the Downstair" – 10:03

====צד שני====
#"Not Beautiful Anymore" – 3:26
#"Siren" – 0:52
#"Small Fish" (וילסון, דאפי) – 2:43
#"Burning Sky" – 11:06
#"Fadeaway" (וילסון, דאפי) – 6:19

===גרסת הרימסטר הערוכה של 2005===
דיסק 1
#"What You Are Listening To..." – 0:57
#"Synesthesia" – 5:16
#"Monuments Burn into Moments" – 0:22
#"Always Never" (Wilson, Duffy) – 7:00
#"Up the Downstair" – 10:14
#"Not Beautiful Anymore" – 3:25
#"Siren" – 0:57
#"Small Fish" (Wilson, Duffy) – 2:42
#"Burning Sky" – 11:36
#"Fadeaway" (Wilson, Duffy) – 6:19

דיסק 2 - Staircase Infinities
#"Cloud Zero" – 4:40
#"The Joke's on You" (Wilson, Duffy) – 4:17
#"Navigator" – 4:49
#"Rainy Taxi" – 6:50
#"Yellow Hedgerow Dreamscape" – 9:36

==ביצוע==
כל המוזיקה בוצעה על ידי סטיבן וילסון למעט:
*קולין אדווין - גיטרת בס בשיר "Always Never"
*ריצ'רד ברבירי - קלידים בשיר "Up the Downstair"
*סוזן ג. ברבירי - קריינות בשיר "Up the Downstair"
*גווין האריסון - תופים בדיסק 1 שבמהדורת 2005 בלבד

==קישורים חיצוניים==

קטגוריה:אלבומי פורקיופיין טרי
קטגוריה:אלבומים באנגלית
דלתא גליל תעשיות

סניף דלתא
דלתא גליל תעשיות בע"מ, המוכרת במותג ההלבשה התחתונה Delta, היא חברה ציבורית ישראלית העוסקת בייצור ובשיווק של הלבשה תחתונה, גרביים, חולצות ובדים, בגדי ספורט, הלבשת פנאי (leisurewear) והלבשת ילדים ותינוקות. ניירות הערך של החברה נסחרים בבורסה לניירות ערך בתל אביב ובורסת נאסד"ק בניו יורק. מניית החברה כלולה במדד תל אביב 125.

דלתא גליל מעצבת ומפתחת את מוצריה בעיקר בישראל ובארצות הברית, וייצור המוצרים נעשה בקבלנות משנה ובמפעליה של הקבוצה במזרח התיכון ובמזרח הרחוק. החברה משווקת את מוצריה בשלוש דרכים: ייצור עבור מותגים בינלאומיים (Private Label), ייצור ושיווק במסגרת הסכמי זיכיונות להם קיבלה החברה רישיון ושיווק בישראל תחת המותג "דלתא".

==היסטוריה==
דלתא גליל נוסדה בשנת 1975 על ידי התעשיין ואיש עסקים דב לאוטמן, בשיתוף עם אליעזר פלג, בכרמיאל. כבר מיומה הראשון בנתה דלתא עצמה כחברה ליצוא. בהמשך הקימה רשת מתפרות בגליל.

בשנת 1982 הנפיקה החברה את מניותיה בבורסה לניירות ערך בתל אביב והפכה לחברה ציבורית. בשנת 1999 הנפיקה החברה את מניותיה גם בבורסת נאסד"ק בניו יורק.

במהלך שנות התשעים הקימה "דלתא" מפעלים בירדן ובמצרים, עם 2,000 עובדים בשני מפעלים במצרים ו-1,600 עובדים במפעל בירדן.

בשנת 2007 מכר דב לאוטמן את השליטה בדלתא לאייזיק דבח תמורת 25 מיליון דולר.

במרץ 2021 הנפיקה החברה בבורסה לניירות ערך בתל אביב את הפעילות בישראל כחברה בת נפרדת, דלתא ישראל מותגים.

===מיזוגים ורכישות===
* בשנת 1993 רכשה חברה בריטית לייצור ושיווק של בגדי תינוקות, שהייתה בעלת מפעל בסקוטלנד טסיפקה את עיקר תוצרתה לרשת "מרקס אנד ספנסר".
* בשנת 2001, רכשה דלתא גליל את חברת ההלבשה האמריקנית Inner Secrets Inc תמורת 55 מיליון דולר.
* בשנת 2004, רכשה את Burlen Corporation, יצרנית בתחום ההלבשה התחתונה לנשים.
* בשנת 2012, רכשה את יצרנית ההלבשה התחתונה הגרמנית שיסר (Schiesser) תמורת כ-68 מיליון אירו.
* בשנת 2012, רכשה את מותג הילדים האמריקאי LittleMissMatched.
* בשנת 2015, רכשה את המותג P.J. Salvage ונכסים אחרים של חברת לומוורקס אפרל (Loomworks Apparel), חברת הלבשה אמריקאית, בתמורה לכ-37 מיליון דולר.
* בשנת 2016, רכשה חלק מהפעילות של חברת VF Corporation, חברה ציבורית אמריקאית, תמורת 120 מיליון דולר. הרכישה כללה שלושה מותגי פרמיום: מותג הג'ינס 7 For All Mankind ואת מותגי הפרימיום להלבשה עליונה Splendid ו-Ella Moss.
* בשנת 2021 חתמה על הסכם שיתוף פעולה, לפתיחת חנויות של המותגים הבינלאומיים המובילים בתחום ההלבשה התחתונה ובתחום מוצרי האווירה והטיפוח של המותג "ויקטוריה'ס סיקרט" בישראל

==סמליל דלתא ישראל (שיווק)==
<gallery>
Delta Israel Old Logo.svg|סמליל ישן
Delta Israel New Logo.svg|סמליל חדש
</gallery>

== קישורים חיצוניים ==
* 

* 
* 
* 
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:ישראל: תעשיית טקסטיל
קטגוריה:קיסריה: חברות
קטגוריה:חברות אופנה ישראליות
קטגוריה:ישראל: חברות שהוקמו ב-1975
לואיז גליק

לואיז אליזבת גליק (באנגלית: Louise Elisabeth Glück; 22 באפריל 1943 – 13 באוקטובר 2023) הייתה משוררת יהודייה-אמריקאית זוכת פרס פוליצר לשירה (1993), פרס הספר הלאומי ופרס נובל לספרות לשנת 2020.

== ביוגרפיה ==
גליק נולדה בעיר ניו יורק וגדלה בלונג איילנד. אביה נולד בארצות הברית להורים שהיגרו מהונגריה, ואימה הייתה ממוצא יהודי רוסי.

למדה בבית הספר התיכון ג'ורג' וו היולט, שם סיימה את לימודיה בשנת 1961. לאחר מכן למדה בשרה לורנס קולג' ומאוחר יותר באוניברסיטת קולומביה. גליק התגוררה בקיימברידג' שבמסצ'וסטס, ולימדה באוניברסיטת ייל ובאוניברסיטת בוסטון.

בספרה הראשון, "בכורה", המבטא עוצמה יוצאת דופן של זעם ואכזבה, ניכרות השפעות של משוררות וידוייות קודמות, ובייחוד של המשוררת סילביה פלאת. לואיז גליק הרבתה לטפל בכתיבתה בנושאי האובדן, הבידוד והדחייה. היא כתבה בשפה פשוטה, ישירה, אפילו בוטה לעיתים, ודייקנית מאוד. עם השנים השתחררה מהקדרות המאפיינת את רוב שיריה.

גליק פרסמה 11 ספרי שירה, בהם: "בכורה" (1968), שזכה בפרס אקדמיית המשוררים האמריקנים; "הגן" (1976); "ניצחון אכילס" (1985), שזכה בפרס הלאומי של חוג מבקרי הספרים; "אררט" (1990); "איריס הבר" (1992), שזכה בפרס פוליצר לשירה; "ויטה נובה" (1999); "שבעת העידנים" (2001); היא פרסמה גם ספר מסות חשוב, "הוכחות ותאוריות – מסות על שירה" (1994). בשנים 2003–2004 שימשה כמשוררת הקונגרס של ספריית הקונגרס, תואר הידוע גם כ"משוררת החצר האמריקאית".

נפטרה בביתה בקיימברידג' שבמסצ'וסטס ב-13 באוקטובר 2023.

נישאה פעמיים ונולד לה בן.

== ספריה שתורגמו לעברית ==
* איריס הבר, תרגמו מכבית מלכין ויואב ורדי, שירים, כרמל 2012. ספר דו לשוני שניתן לקרוא בו גם את המקור.
:בגב הספר נדפס: "כל שיר בספר עומד בפני עצמו, וכל השירים קשורים ביניהם. בנוסף לפניותיה לאלהים בשירים הנקראים שחרית או ערבית, היא משוחחת עם הפרחים, העצים והעשבים".
* שירים בודדים שלה תורגמו בידי ערן צלגוב, עודד פלד, משה דור, גיורא לשם ואחרים, ונדפסו בכתבי-עת ספרותיים.
* שירה "[https://www.facebook.com/reut.benyaakov.5/posts/1267477343313100 אושר]" (התפרסם לראשונה במגזין מרפסת), בתרגום רעות בן-יעקב.
* ויטה נובה, תרגמו מאנגלית: מכבית מלכין ויואב ורדי, הוצאת כרמל, 2022

== קישורים חיצוניים ==

* 
* 
* 
* 
* 

משיריה בתרגום לעברית:
* 
* 
* 
* 
* 
* 

* 

==הערות שוליים==

קטגוריה:משוררות יהודיות אמריקאיות
קטגוריה:זוכי פרס נובל יהודים אמריקאים
קטגוריה:זוכות פרס נובל יהודיות אמריקאיות
קטגוריה:זוכות פרס נובל לספרות
קטגוריה:זוכי פרס נובל לשנת 2020
קטגוריה:זוכות פרס פוליצר: שירה
קטגוריה:זוכי פרס הספר הלאומי האמריקאי
קטגוריה:זוכי פרס לנן: שירה
קטגוריה:בוגרות שרה לורנס קולג'
קטגוריה:בוגרי שרה לורנס קולג'
קטגוריה:סגל אוניברסיטת בוסטון
קטגוריה:סגל אוניברסיטת ייל
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
קטגוריה:אמריקאיות שנפטרו ב-2023
קטגוריה:אמריקאים שנפטרו ב-2023
ניר נחום

ניר נחום (נולד ב-9 בספטמבר 1983) הוא כדורגלן עבר ישראלי ששיחק בעמדת הקשר.

== קריירה ==
נחום, נולד ביבנה ובגיל 6 עבר לאשדוד. נחום גדל במחלקת הנוער של מועדון ספורט אשדוד, ובעונת 2001/2002 עלה לסגל הקבוצה הבוגרת של המועדון וערך את הופעת הבכורה שלו במשחק מול הפועל כפר סבא במסגרת גביע הטוטו, אך לא שותף במשחקי הליגה, והחל מעונת 2002/2003 הושאל למספר קבוצות מהליגות הנמוכות, תחילה להפועל מרמורק, ולאחר מכן למכבי שעריים וסקציה נס ציונה. בקיץ 2005 הושאל לשנתיים לקבוצת הפועל אשקלון מהליגה הלאומית. בעונת 2006/2007 היה שותף להעפלתה של הפועל אשקלון לגמר גביע המדינה, ואף הבקיע את השער הראשון בהתמודדות מול הפועל תל אביב, טרם נכנעה הקבוצה בבעיטות הכרעה.

לאור הצלחתו באשקלון, הוחזר נחום לסגל מ.ס. אשדוד לקראת עונת 2007/2008, וב-29 בספטמבר 2007 הבקיע את שער הבכורה שלו בליגת העל, בהפסד הקבוצה 1–6 למכבי נתניה. בסך הכל כבש שני שערים בעונה זו, אך בעונה שלאחר מכן איבד את מקומו בהרכב הקבוצה, ובחלון ההעברות של ינואר 2009 הושאל לקבוצת בית"ר ירושלים. נחום, שהחל את הקריירה כחלוץ במחלקת הנוער ולאחר מכן הרבה לשחק כקשר התקפי, הוסט על ידי המאמן ראובן עטר לעמדת המגן הימני, ובתום העונה היה שותף לזכייתה של בית"ר ירושלים בגביע המדינה, לאחר ניצחון 2–1 על מכבי חיפה.

בעונת 2009/2010 חזר נחום לאשדוד, אך שותף בעיקר כמחליף, והבקיע רק שער אחד, בניצחון 3–1 על מכבי תל אביב. בעונה שלאחר מכן הושאל לקבוצת מכבי נתניה לשנתיים, ושם הפך לשחקן מפתח. נחום כיכב בנתניה תחת הדרכתו של ראובן עטר, ולצידם של אחמד סבע וחן עזרא. בעונתו הראשונה בקבוצה כבש 7 שערים, ובעונת 2011/2012 רשם 6 שערים ו-3 בישולים, וסייע לקבוצה להעפיל למוקדמות הליגה האירופית. בתום העונה הסתיים חוזהו באשדוד, ונחום הפך לשחקן חופשי וחתם בבני יהודה תל אביב, אך לא הסתדר עם המאמן דרור קשטן, ובחצי עונה במועדון שותף ב-6 משחקים בלבד.

בחלון ההעברות של ינואר 2013 חתם נחום בקבוצת הפועל תל אביב. ב-12 בינואר 2013 ערך את הופעת הבכורה שלו במדי הפועל תל אביב, כשפתח בהרכב הקבוצה בניצחון 3–0 על בני סכנין, ובתום העונה שוחרר מהמועדון.

ב-28 ביולי 2013 חתם נחום בהפועל ראשון לציון מהליגה הלאומית, במדיה שיחק שנתיים וכבש 14 שערי ליגה ב-63 הופעות. ב-26 במאי 2015 חזר נחום לקדנציה שנייה בהפועל אשקלון. בעונה זו כבש נחום שבעה שערים ב-27 הופעות ליגה וסייע לקבוצה להעפיל לליגת העל, אך בתום העונה הודיע שלא ימשיך במועדון מכיוון שלא רצה לשחק בשבת.

בקיץ 2016 חתם בקבוצת הפועל בני לוד מהליגה הלאומית, אך במדיה ערך בעונת 2016/2017 רק הופעה אחת בליגה והופעה אחת בגביע הטוטו, ובתום העונה שוחרר מהמועדון ולמעשה פרש ממשחק פעיל.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מועדון ספורט אשדוד
קטגוריה:כדורגלני הפועל מרמורק
קטגוריה:כדורגלני מכבי שעריים
קטגוריה:כדורגלני סקציה נס ציונה
קטגוריה:כדורגלני הפועל אשקלון
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני בני יהודה תל אביב
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:כדורגלני הפועל בני לוד
קטגוריה:אשדוד: כדורגלנים
קטגוריה:ישראלים שנולדו ב-1983
טוראקיים

Tauraco fischeri
טוראקיים (שם מדעי: Musophagidae) היא משפחה של עופות טרופיים צבעוניים, היחידה בסדרת הטוראקואים (Musophagiformes). הטוראקיים נפוצים רק באפריקה הטרופית וניזונים מפירות ומזרעים. אומנם פירוש שמם המדעי הוא "אוכלי בננות", אך אין הם ניזונים מהן כלל. הפיגמנטים (צבענים) של רוב הטורקואים ייחודיים להם.

הטוראקיים הם עופות דמויי יונה וקרובים רחוקים של הקוקאים. אורכם הממוצע 36–75 ס"מ. הגדול במיני הסדרה הוא טוראקו כחול (Corythaeola cristata) ששוקל עד 1.2 ק"ג.

==מיון==
בעבר משפחה זו סווגה כחלק מסדרת הקוקאים אולם כיום נהוג לסווגה תחת סדרה נפרדת: טוראקואים (Musophagiformes):

* משפחה טוראקיים (Musophagidae)
** מין יחיד בסוג טוראקו כחול (Corythaeola cristata).
** סוג Corythaixoides ובו שלושה מינים:
***מין טוראקו לבן-בטן (Corythaixoides)
*** טוראקו אפור (Corythaixoides concolor)
*** טוראקו חשוף-פנים (Corythaixoides personatus)
** סוג Crinifer ובו שני מינים:
*** Crinifer piscator
*** Crinifer zonurus
** סוג ומין יחיד טורקו לבן-לחיים (Menelikornis leucotis)
** סוג ומין יחיד טוראקו צהוב-מקור (Pseudopoetus macrorhynchus)
** סוג Musophaga ובו שני מינים:
*** טוראקו ויולט (Musophaga violacea)
*** טוראקו רוס (Musophaga rossae)
** סוג טוראקו (Tauraco) ובו 11 מינים:
*** טוראקו בנרמן (Tauraco bannermani)
*** טורקו לבן-ציצית (Tauraco leucolophus)
*** טוראקו אדום ציצית (Tauraco erythrolophus)
*** טוראקו שחור-מקור (Tauraco schuettii)
*** טוראקו שאלו (Tauraco schalowi)
*** טוראקו הארטלאוב (Tauraco hartlaubi)
*** טוראקו רוספולי (Tauraco ruspolii)
*** טוראקו גיאנה (Tauraco persa)
*** טוראקו צבעוני (Tauraco porphyreolophus)
*** טוראקו סגול-ציצה (Tauraco johnstoni)
*** טוראקו קניזנה (Tauraco corythaixI)
*** טוראקו ליווינגסטון (Tauraco livingstonii)
*** טוראקו פישר (Tauraco fischeri)

==קישורים חיצוניים==

* 

==הערות שוליים==

*
קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
מייגן פולווס

מייגן פולווס (באנגלית: Megan Follows, נולדה ב-14 במרץ 1968) היא שחקנית טלוויזיה, קולנוע ותיאטרון קנדית-אמריקאית, המוכרת מתפקידה כאן שרלי במיני סדרה "האסופית" משנת 1985 ושני המשכיה: "אן מהחווה הירוקה" ו"אן מהחווה הירוקה - סיפור ההמשך".

==ביוגרפיה==
פולווס נולדה בטורונטו, אונטריו, קנדה למשפחת אמני הבמה, והיא הצעירה מבין ארבעה אחים.

== קריירה ==
תפקידה הראשון כשחקנית היה בגיל תשע, עת הופיעה בתשדיר פרסומת עבור חברת התקשורת "Bell Canada". עד מהרה היא מצאה עבודות משחק נוספות בטלוויזיה הקנדית עד לפריצת הדרך הראשונה שלה כאן שירלי במיני סדרה האסופית משנת 1985. הופעתה זיכתה אותה בשני פרסי ג'מיני בקטגוריית השחקנית הטובה ביותר.

בין שאר סדרות הטלוויזיה בהן השתתפה פולווס נמנות עובדות החיים, בגבולות המסתורין, חוק וסדר, ER, רצח במשיכת קולמוס, תיקים באפלה, רפואה שלמה, CSI, CSI: מיאמי, שקר לי, אחים ואחיות, האוס ובמיני סדרה עולם ללא קץ על-פי ספרו של קן פולט.

בשנת 2012 שיחקה בסדרת הדרמה היומית של TeenNick "הוליווד הייטס" בתור בת', אחותה של ליסה. 

בשנים 2017-2013 שיחקה בארבע עונות סדרת הטלוויזיה "ממלכה" בתפקיד קטרינה דה מדיצ'י, אימו של פרנסיס (טובי פין רגבו). בשנת 2018 שיחקה בעונה השלישית של סדרת המדע הבדיוני הקנדית "ויינונה ארפ" כמישל גיבסון ארפ, אמא של ויינונה ארפ, אותה מגלמת מלאני סקרופאנו. 

בשנת 2020 גילמה את אדית מורילנד בסדרת המדע בדיוני "משפחת אוקטובר" של רשת נטפליקס.

== קישורים חיצוניים ==

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:שחקניות ילדות קנדיות
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
אל-ח'ליל בן אחמד

אל-ח'ליל בן אחמד (בערבית: الخليل بن أحمد, נולד ב-718 בעומאן, נפטר ב-791 בבצרה שבעיראק) או בשמו המלא עבד אל-רחמן אל-ח'ליל בן אחמד אל-פראהידי היה מדקדק, פילולוג ומילונאי ערבי.
נולד בדרום חצי האי ערב (כיום עומאן), ועבר מאוחר יותר לעיר בצרה שבעיראק. הוא חיבר את המילון שנחשב למילון הערבי הראשון, "כתאב אלעין" (كتاب العين). הוא גם נחשב לממציא הצורה המודרנית של התשכיל (מערכת הניקוד הערבי). בין תלמידיו של אלח'ליל היה המדקדק והבלשן הפרסי הנודע סיבויה. המדען אל-אצמעי היה בין תלמידיו.

==כתאב אלעין==
"כתאב אלעין" (كتاب العين) נחשב למילון הערבי הראשון. הוא מילון אנגרמטי, הוא מסודר לפי אותיות שורש כאשר מוצגות כל הקומבינציות האפשרויות בשיכול האותיות. הוא סידר את המילון לפי סדר פונטי כאשר האותיות הגרוניות הן הראשונות. המילון פותח באות עין (ع) ומכאן שמו.

==התשכיל של אלח'ליל==
עד לזמנו הייתה נהוגה שיטת הניקוד של אבו אל-אסווד א-דואלי. בשיטה זו הנקודות שימשו לייצוג התנועות (חַרַכּאת בערבית). לכל תנועה היה מיקום נקודה שונה. בימיו של ח'ליל אבן אחמד, כבר נוסדה מערכת האיעג'אם, שהיא מערכת הנקודות הדיאקריטיות המבחינות בין אותיות דומות, דוגמת ﺡ ו-ﺥ, מה שחייב שימוש בצבע האדום לנקודות החרכאת, מאחר שהצבע השחור שימש לנקודות האיעג'אם. אלח'ליל מצא את הכתיבה בצבעים שונים מעייפת ובלתי ישימה, לכן הוא הגה מערכת חדשה שהחידוש העיקרי בה היה שינוי צורת החרכאת לצורות המזכירות את האותיות המאריכות התואמות, כך שתתאפשר הבחנה בין המערכות הדיאקריטיות ללא שימוש בצבעים שונים. מערכת זו, עם מעט שינויים ותוספות היא התשכיל המודרני.

==קישורים חיצוניים==

* 

קטגוריה:משוררים ערבים
קטגוריה:פילולוגים
קטגוריה:מילונאים
קטגוריה:עומאנים
קטגוריה:ילידי 718
קטגוריה:נפטרים ב-786
קטגוריה:מילונאי ערבית
טוני פיין

אנטוני "טוני" פָיין (נולד ב-26 באפריל 1951, בבריטניה) הוא עורך מוזיקלי, מפיק תוכניות רדיו ושדרן רדיו ישראלי. עבד בקול ישראל במשך כארבעים שנה, עד לפרישתו בשנת 2016.

== ביוגרפיה ==
פיין נולד בעיר סאות'פורט במחוז מרזיסייד, שבאנגליה. בגיל 25 הוא עלה לישראל, ומאז עבד ברדיו ב"קול ישראל". 

באוגוסט 1976, כחודשיים לאחר הקמת רשת ג', נפגש פיין עם דרורה בן אב"י, מנהלת התוכניות בתחנה. לאחר שהציג בפניה את תקליטיית המוזיקה הגדולה שלו, הוחלט שיחל לערוך תוכנית מוזיקת דיסקו. בתחילה כתוכנית זמנית, שלוש פעמים בשבוע, אך בתוך מספר חודשים הפכה התכנית לתוכנית יומית. מעט מאוחר יותר, הצטרפה גם שוש עטרי כמגישה הקבועה בתוכנית, ויחד היו השניים, מסוף שנות ה-70 ולאורך כל שנות ה-80, לצמד המזוהה עם תוכנית הרדיו הפופולרית "חדש, חדיש ומחודש", שהשמיעה שירים לועזיים חדשים. בתחילת שנות ה-90, לאחר ששוש עטרי פרשה מהגשת התוכנית ועברה להגיש את התכנית "לוהט", המשיך פיין, עד לשנת 1995, לערוך את התוכנית בהגשת נועם גילאור. בהמשך הקריירה המקצועית, מונה פיין גם לעורך הראשי של התחנה. 

תוכניות רדיו בולטות נוספות שערך במהלך השנים: "מה נשמע" - תוכנית מוזיקה לועזית יומית (1995–1998), "החדשים" - סקירת סינגלים חדשים (2009), ו"ציפורי שיר" - שירי ארץ ישראל (2010). משנת 2009 החל לערוך ולהגיש תוכנית רדיו יומית, לצד עופר נחשון, "באוויר", בה השמיעו שירים ישראלים חדשים ואירחו אישים שונים באולפן. לאחר מכן ערך פיין את התוכנית, שהגישה רויטל עמית.

בשנת 2014 זכה בפרס תוכנית המוזיקה במסגרת פרסי הרדיו לעיתונות של אגודת העיתונאים בתל אביב, על התוכנית "באוויר".

באפריל 2016 פרש טוני פיין מקול ישראל. רשת ג' ציינה זאת בשידור פרידה מיוחד אליו הגיעו גם קולגות לעבודה מהעבר. בין השאר היו שם משה מורד, קובי מנורה, עופר נחשון, אבי משולם, רויטל עמית, יואב גינאי והשר אופיר אקוניס.

== חיים אישיים ==
פיין נשוי לעדנה מתחילת שנות ה-80, ולהם שני בנים.

==קישורים חיצוניים==

*
*[http://culture-agent.com/בין-פיצול-לפיצוץ/ בין פיצול לפיצוץ], באתר "סוכן תרבות", 5 באוגוסט 2008
*
*

==הערות שוליים==

קטגוריה:שדרני רדיו ישראלים
קטגוריה:עורכים מוזיקליים ברדיו הישראלי
קטגוריה:סגל קול ישראל
קטגוריה:עולים בשנות ה-1970
קטגוריה:ישראלים ילידי אנגליה
קטגוריה:ישראלים שנולדו ב-1951
לנצח (ספר)

לנצח (באנגלית: Evermore) הוא ספר פנטזיה, הראשון בסדרת הספרים "בני האלמוות" מאת אליסון נואל. הספר יצא לאור בשנת 2009, ותורגם לעברית פורסם ב-2011. הוא הופיע במשך 34 שבועות ברשימת רבי המכר של הניו יורק טיימס, בקטגוריית ספרי ילדים.

== עלילה ==
אוור בלום היא נערה בעלת כוחות על-טבעיים. הוריה, אחותה ריילי והכלבה שלה "בטרקפ" נהרגו לפני זמן רב בתאונה. מאז, היא מסוגלת לראות הילות של אנשים אחרים המעידות על מצב הרוח שלהם, לקרוא מחשבות, ולראות את כל עברו של אדם שהיא נוגעת בו. בבית הספר שבו היא לומדת, אוור מתבודדת ונחשבת למוזרה. היא אינה מרוצה מכוחותיה, ורוצה לחזור לחיים רגילים. דיימן אוגוסטה, תלמיד חדש שהגיע מניו מקסיקו, נחשב בעיני התלמידים למהמם ומגניב. אוור נמשכת אליו מסיבה אחרת - אין לו הילה, היא לא יכולה לקרוא את מחשבותיו, ואיתו היא מרגישה נורמלית.

לאחר מותה של משפחתה, אוור מסוגלת להיפגש עם אחותה כרוח מדי יום אוור עוברת לביתה של דודתה, סאבין, שעובדת כעורכת דין, היישר מביתה בעיר יוג'ין שבמדינת אורגון. בבית ספרה החדש, אוור מתחברת עם היוון ומיילס והם נהיים לחבריה היחידים. 

דיימן אוגוסטה, נער מסתורי מגיע יום אחד לבית ספרה של אוור. אוור מתאהבת בו, אך מצד שני גם חברתה היוון. על פי הסיפור, דודתה של אוור, סאבין, עורכת מסיבת תחפושות לכבוד האלווין. אוור התחפשה למארי אנטואנט, אך הופתעה לגלות שדיימן, שלא הוזמן למסיבה, הגיע בתחפושת של האציל פרזן. נשיקתם הראשונה של אוור ודיימן, התרחשה במסיבת התחפושות על יד הבריכה בביתה של אוור, אך הייוון, חברתה של אוור רואה את הנשיקה ונפגעת מכך רבות.
לאחר שאוור גילתה כי דיימן הוא למעשה בן אלמוות עם כוחות זהים לשלה והוא הפך אותה לבת אלמוות, היא כועסת עליו ופונה לאלכוהול כדי להשכיח את כאבה. 

במשך הסיפור אוור נתקלת בדרינה, דמות מסתורית שמתחברת להייוון, אך משהו בה נראה לה חשוד. בסוף התברר לה כי דרינה היא בת אלמוות בעצמה, גרושתו של דיימן מלפני מאות שנים. כמו כן, התברר לאוור כי סיבת מות משפחתה היא באשמת דרינה, שניסתה להתנקש בחייה, מפני שהיא צפתה את התאהבותו של דיימן באוור. אוור פגעה בדרינה באחת הצ'אקרות שלה, והיא נהרגת במקום.

בזמן מאבקה עם דרינה, אוור מובלת לסמרלנד, ארץ מיוחדת בה דיימן חיכה לה. שם הם מתפייסים ואוור מתחילה את דרכה כבת אלמוות.

לאורך הספר, אוור מקבלת מדיימן את פרח הצבעוני האדום המסמל את אהבתם הנצחית.

== הערות שוליים ==

קטגוריה:ספרי פנטזיה
אבו אל-אסווד א-דואלי

אַבּוּ אלְ-אַסְוַד טַ'אלִם בְּן עַמְר בְּן סֻפְיַאן א-דֻּאַלִיּ (בערבית: أبو الأسود ظالم بن عمرو بن سفيان الدؤلي; 603 לערך–688) היה מדקדק ערבי שפעל בעיר בצרה, וחבר קרוב של הח'ליפה עלי בן אבי טאלב. ייסד את הדקדוק הערבי, פיתח את שיטת התשכיל (ניקוד) הראשונה בערבית.

==שיטת התשכיל של אבו אל-אסווד==
בתחילה נכתבה הערבית ללא סימנים דיאקריטיים. עם כיבושי האסלאם נוצר צורך ללמד ערבית המוני אנשים, ולכן היה צורך בסימנים דיאקריטיים כדי להקל על ההגייה. לפי המסורת, מועאויה הראשון פקד על זיאד אבן אבו ספיאן, הוואלי של בצרה, למצוא את האדם שיתאים למשימה זו, והוא פנה לאבו אל-אסווד, שהציג את מערכת התשכיל הראשונה, אשר ייצגה רק את התנועות הקצרות.

שיטת התשכיל של אבו אל-אסווד משתמשת בנקודה אדומה, להבדיל מהטקסט השחור, כדי לייצג את התנועות, כאשר ההבחנה איזו תנועה מיוצגת נעשית בעזרת מיקום הנקודה: נקודה מעל האות מקבילה לפתחה (a), מתחת לה מקבילה לכסרה (i) ובצדה לדמה (u). מאוחר יותר התווספה הכפלת הנקודה לסימון תנווין ונקודה צהובה לייצוג המזה. השיטה של אל-אסווד שונה באופן מהותי מהסימנים הנהוגים כיום, המבוססים על שיטתו המאוחרת יותר של אל-ח'ליל בן אחמד.

קטגוריה:בלשנים ולשונאים שמיים
קטגוריה:עיראקים
קטגוריה:ילידי 603
קטגוריה:נפטרים ב-688
ג'ורג' ארמיטאג' מילר

ג'ורג' ארמיטאג' מילר (באנגלית: George Armitage Miller; 3 בפברואר 1920 - 22 ביולי 2012) היה פסיכולוג אמריקאי, אחד ממייסדי תחום הפסיכולוגיה הקוגניטיבית. הוא גם תרם ללידתו של תחום הפסיכובלשנות ולמדעים הקוגניטיביים באופן כללי.

מילר כתב מספר ספרים והוביל את פיתוח תחום ה-WordNet, מסד נתונים לקסיקלי של קשרים בין מילים ברשת האינטרנט. במאמר שפרסם מילר בשנת 1956 הוא טבע את המושג "המספר הקסום שבע, פלוס או מינוס שתיים". המספר הקסום, שנתגלה על ידי מילר בניסוי שערך, מייצג מגבלה ממוצעת של 7 לקיבולת זיכרון לטווח קצר של האדם. מאמר זה מצוטט למעלה מ 30,000 פעמים והשפיע גם בתחומי הפסיכולוגיה והתרבות הרחבים יותר. הוא אף זכה בפרסים כגון המדליה הלאומית למדע.

==ספריו==

==קישורים חיצוניים==
* 
* 

==הערות שוליים==

קטגוריה:פסיכולוגים אמריקאים
קטגוריה:פסיכולוגים קוגניטיביים
קטגוריה:סגל אוניברסיטת הרווארד
קטגוריה:זוכי המדליה הלאומית למדעים
קטגוריה:בוגרי אוניברסיטת אלבמה
קטגוריה:בעלי תואר דוקטור מאוניברסיטת הרווארד
קטגוריה:אמריקאים שנולדו ב-1920
קטגוריה:אמריקאים שנפטרו ב-2012
סקצ'רס

מנהטן ביץ', בסמוך ללוס אנג'לס]]
סקצ'רס (באנגלית: Skechers USA, Inc.) היא חברת נעליים אמריקאית שנוסדה על ידי רוברט גרינברג ובנו מייקל בשנת 1992, מיד לאחר שרוברט עזב את חברת LA Gear - גם אותה הוא הקים, בשנת 1983.

המוצרים הראשונים של החברה היו מגפיים בסגנון של מגפי "ד"ר מרטינס" ונעלי סקייטבורד. לאורך השנים התפתחה החברה באופן ניכר, וכיום היא מוכרת מאות דגמי נעליים שונים מסוגים שונים, עבור גברים, נשים וילדים כאחד.

נעלי החברה מיוצרות במפעלים הממוקמים בסין, מקסיקו, ברזיל ורומניה.

נכון ל-2012, נמכרו נעלי סקצ'רס במעל ל-100 מדינות ברחבי העולם באמצעות רשת של כ-30 מפיצים. 

מאז 1999, מניית החברה נסחרת בבורסת ניו יורק תחת הסימול - SKX. 

כדי להיתפס כמותג אופנתי, פרסמה סקצ'רס במהלך השנים את מוצריה באמצעות ידוענים שונים.

בשנת 2012, נאלצו אנשי סקצ'רס ליישב תובענה ייצוגית נגדם, שהתבססה על הטענה כי הם הטעו את לקוחותיהם בקמפיין הפרסום של דגם הנעליים Shape-Ups, תמורת סכום על סך 40 מיליון דולר.

== קישורים חיצוניים == 

* 

==הערות שוליים==

קטגוריה:מותגי הנעלה
קטגוריה:חברות אופנה אמריקאיות
ניקולאי גרסימוביץ' קוזנצוב

ניקולאי גרסימוביץ' קוזנצוב (ברוסית: Николай Герасимович Кузнецов; 24 ביולי 1904 – 6 בדצמבר 1974) היה מצביא ופוליטיקאי סובייטי, קומיסר הצי (1939–1946), שר הצי (1951–1953), מפקד הצי הסובייטי במלחמת העולם השנייה. חבר מרכז המפלגה הקומוניסטית (1939–1956).

==קריירה מוקדמת==
הוא הצטרף לצי הסובייטי ב-1919, בגיל 15, לאחר שהוסיף שנתיים לגילו. ב-1920 הוצב בפטרוגרד וב-1924 השתתף עם יחידתו בהלווייתו של לנין. באותה שנה הצטרף למפלגה הבולשביקית. ב-1926 סיים את לימודיו באקדמיה הימית על שם פרונזה ושירת על המשחתת "אוקראינה האדומה". ב-1932 השלים את השכלתו במכללה הימית וב-1934 חזר לאותה משחתת כמפקד.

במלחמת האזרחים הספרדית בשנים 1936–1937 שימש כנספח צבאי ויועץ לעניינים ימיים של ממשלת הרפובליקנים. באותה תקופה פיתח תיעוב לפאשיזם. בשובו לברית המועצות התמנה למפקד הצי באוקיינוס השקט. הוא עבר בשלום את טיהורי סטלין ואף הגן על קצינים רבים.

ב-28 באפריל 1939 מונה לשר לענייני הצי והחזיק בתפקיד זה עד תום המלחמה.

==מלחמת העולם השנייה==
במלחמת העולם השנייה היו לצי הסובייטי שתי שייטות: הצי הבלטי ושייטת הים השחור. באזור הבלטי היה לצי תפקיד חשוב בעת המצור על לנינגרד ובהעברת אספקה לעיר הנצורה. ב-27 באוגוסט 1941 הצליח הצי לחלץ את רוב חיילי הצבא האדום שנלכדו בטאלין.

בים השחור לחם הצי בקרבות על אודסה וסבסטופול. כן השתתף הצי בנחיתת הכוחות באזור קרץ'. בפברואר 1944 הועלה קוזנצוב לדרגת אדמירל הצי.

לקראת סוף המלחמה השתתף הצי במלחמה עם יפן ובכיבוש האי סחלין והאיים הקוריליים. ב-14 בספטמבר 1945 הוענק לו עיטור גיבור ברית המועצות.

==לאחר המלחמה==
ב-1947 סולק מתפקידו בהוראת סטלין וב-1948 נאסר הועמד למשפט ביחד עם עוד אדמירלים בצי. הם הואשמו בהעברת חומר מסווג לבריטים. האדמירלים האחרים קבלו עונשי מאסר ואילו קוזנצוב שוחרר אך הורד לדרגת תת-אדמירל. ב-1951 החזיר אותו סטלין לתפקידו הקודם כמפקד הצי אבל דרגתו הוחזרה לו רק לאחר מותו של סטלין ב-1953. באותה שנה מונה לסגן ראשון של משרד ההגנה וב-1955 מונה למפקד העליון של הכוחות הימיים בדרגת אדמירל הצי הסובייטי, עוטר ב"כוכב מרשל" והועלה לדרגת אדמירל הצי הסובייטי.

קוזנצוב התעמת עם ז'וקוב בעניינים הקשורים לצי. ב-29 באוקטובר 1955 אירע פיצוץ אדיר באניית המערכה נובורוסיסק (Новороссийск) והיא שקעה ביחד עם 608 אנשים. ז'וקוב מצא בכך דרך להיפטר מקוזנצוב. הוא הורד שוב לדרגת תת-אדמירל, נאלץ להתפטר מהצבא ונאסר עליו לעסוק בכל דבר הנוגע לצי.

קוזנצוב מת במוסקבה ב-6 בדצמבר 1974 ונקבר בבית העלמין נובודוויצ'יה. בשנת 1988 החליטה נשיאות הסובייט העליון של ברית המועצות להחזיר לו את דרגתו ועיטוריו.
על שמו קרוי מצר אדמירל קוזנצוב ונושאת המטוסים אדמירל קוזנצוב.

==קישורים חיצוניים==

* 
* [http://www.desertwar.net/nikolay-gerasimovich-kuznetsov.html ניקולאי גרסימוביץ קוזנצוב], באתר world war II

קטגוריה:אנשי הצבא האדום במלחמת העולם השנייה
קטגוריה:אדמירלים סובייטים
קטגוריה:מעוטרי גיבור ברית המועצות
קטגוריה:מקבלי עיטור הדגל האדום
קטגוריה:מקבלי עיטור לנין
קטגוריה:מקבלי עיטור אושקוב
קטגוריה:מקבלי עיטור הכוכב האדום
קטגוריה:מעוטרי צלב גרונוולד
קטגוריה:סובייטים במלחמת האזרחים בספרד
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1904
קטגוריה:סובייטים שנפטרו ב-1974
שירלי מנסון

שירלי אן מנסון (באנגלית: Shirley Ann Manson) היא זמרת ושחקנית סקוטית המוכרת בעיקר בהיותה הסולנית של להקת הרוק האלטרנטיבי Garbage.

== קריירה ==
הקריירה המוזיקלית של מנסון החלה בנעוריה כשהתקבלה ללהקת Goodbye Mr. Mackenzie כנגנית קלידים ושירת רקע. במהרה היא הפכה לחברה בולטת ופיתחה את סגנונה. חברת התקליטים של הלהקה פנתה אל מנסון בבקשה להפוך אותה לזמרת סולו ולהקליט אלבום חדש עם להקתה תחת השם Angelfish. הקליפ Sofacate Me של Angelfish הופיע בערוץ MTV ומנסון קיבלה הצעה מ-Garbage להצטרף לכמה שירים.

לבסוף מנסון השתתפה בכתיבה ובהפקה של אלבום שלם של הלהקה. כתוצאה מכך, האלבום Garbage הפך להצלחה עולמית שלאחריו יצאו עוד שלושה אלבומים נוספים שזכו למועמדות לפרסי גראמי רבים.

==משחק==
מנסון הופיעה בסדרת האקשן שליחות קטלנית: יומני שרה קונור בתפקיד קתרין וויבר, מחסלת משנה-צורה, המחופשת למנהלת חברת היי טק. בשנת 2012 שיחקה במותחן הפוליטי "קרב הסכינים" של הבמאי ביל גאטנטאג.

==קישורים חיצוניים==

* 

* 
* 

קטגוריה:זמרי רוק בריטים
קטגוריה:זמרות סקוטיות
קטגוריה:שחקניות קולנוע וטלוויזיה סקוטיות
קטגוריה:גיטריסטיות בריטיות
קטגוריה:אל-הוריות
קטגוריה:זמרות רוק
קטגוריה:בריטיות שנולדו ב-1966
קטגוריה:בריטים שנולדו ב-1966
כיפוף עץ

כיסא מעץ מכופף
כיפוף עץ הוא מגוון של טכניקות, עתיקות ומודרניות, המאפשרות עיבוד עץ, על ידי הרטבתו במים וכיפופו, ליצירת חפצי עץ מכופף כגון כיסאות ורהיטים, חביות, גלגלי-עץ וכלי-שיט.

כיפוף העץ מביא במקרים רבים לתוצר חזק יותר ועמיד בלחצים מאשר תוצר זהה אשר הורכב ממספר פיסות עץ. כמו כן, כיפוף עץ מאפשר שימוש חסכוני יותר בעץ יקר, מכיוון שחיתוך לוחות-עץ גדולים להרכבת צורה נדרשת מותיר אחריו כמות מסוימת של פסולת-עץ.

== כיפוף בקיטור ==
תיבת קיטור מוצבת על-גבי תנור לבנים
טכניקה עתיקה זו מאפשרת כיפוף רצועות ולוחות של עץ על ידי הרטבה וחימום בתיבת קיטור. חימום העץ והרטבתו באדי מים (קיטור) מביאים אותו למצב בו הוא גמיש יותר מעץ יבש ומאפשרים לכופפו בתוך מסגרת-ברזל לצורה הרצויה. זוויות הכיפוף שניתן להשיג בשיטה זו מוגבלות ככל שעובי העץ גדל ולא כל סוגי העץ ניתנים לכיפוף בשיטה זו. כמו כן, כיפוף העץ עלול להקטין את מידת קשיותו וליצור אזורי-לחץ בהם נוטה העץ להישבר ביתר קלות.

תיבת קיטור היא כלי קיבול מוארך ואטום המשמש לאידוי קורות עץ על מנת לכופפן.
תיבות הקיטור הגדולות ביותר משמשות לאידוי קורות עץ המשמשות בבניית הגוף של כלי-שיט.

== כיפוף על ידי הרטבה ==
כיפוף בחום של גליונות-עץ דקים נעשה באמצעות הרטבתם ושימוש ב"מגהץ" לעיצובם בעיקולים וצורות שונות. בתהליך זה, לוחות העץ מונחים להשריה במים למשך פרק-זמן המשתנה בהתאם לסוג העץ ודרגת הקושי שלו. לאחר שהעץ ספוג במים, הוא מהודק על משטח פלדה בדוגמה הרצויה ומגהץ חם מוצמד אליו ומייבש אותו.

== כיפוף על ידי חיתוך ==
כיפוף על ידי יצירת חתכים לאורך העץ Kerf-cutting Method (אפשרי גם בגבס)

== גלריה ==
<gallery>
Image:Ngv, Gebrüder Thonet, culla, 1870 circa.JPG|עריסה מעץ כפוף (המאה ה-19) 
Image:Gokstadskipet1.jpg|ספינה ויקינגית
Image:Morris-canoe-600.jpg|קנו 
Image:Australian Barn Owl.jpg|גלגל עץ
Caratello.jpg|חבית עץ
</gallery>

== קישורים חיצוניים ==

* [https://web.archive.org/web/20121021080300/http://www.tai-workshop.com/english/tech-2(b)-e.html כיפוף עץ] 

קטגוריה:נגרות
קטגוריה:מלאכת יד
קטגוריה:טכניקות אמנותיות
קטגוריה:העץ בשירות האדם
המפלגה הסוציאל-רבולוציונרית (שמאל)

המפלגה הסוציאל-רבולוציונית (שמאל) היא מפלגה שהייתה קיימת ברוסיה הסובייטית בשנים 1917-1923. בתחילת דרכה הייתה השותפה היחידה של הבולשביקים בממשלתם החדשה אך תוך זמן קצר עברה לאופוזיציה לשלטון.

==היסטוריה של הקמה==
בעקבות מהפכת אוקטובר הפלג השמאלי של המפלגה הסוציאל-רבולוציונרית יצא בהכרזות נגד המשך השתתפות המדינה במלחמת העולם הראשונה. במהלך הוועידה השלישית של המפלגה ראשי הפלג דרשו:

* לגנות את המשך המלחמה ולהכריז על כך שרוסיה יוצאת ממנה
* על המפלגה להפסיק שיתוף פעולה עם ממשלת המעבר הרוסית
* לפתור את נושא האדמה ולהעביר אותה לאיכרים באופן מיידי בהתאם למצע המפלגה.

באוקטובר 1917 הפלג קיבל את הצעת לב טרוצקי ולקח חלק פעיל במהפכת אוקטובר תוך תמיכה בבולשביקים במהלך הוועידה השנייה של הסובייטים. בעקבות שיתוף פעולה זו הוועד המרכזי של המפלגה קיבל החלטה להוציא משורותיה כל חברי המפלגה שמשתפים פעולה עם הממשל החדש. כתוצאה מכך, לקראת דצמבר 1917 הוקמה המפלגה החדשה.

בעקבות הקמת המפלגה, בתחילת דצמבר 1917 ראשיה נכנסו לממשלה חדשה בראשות ולדימיר לנין והיו חלק מצ'קה.

אומנם כבר ב-23 בפברואר 1918 ראשי המפלגה הצביעו נגד חוזה ברסט-ליטובסק ובמרץ במהלך הוועידה הרביעית של הסובייטים הצביעו נגד אשרור ההסכם. מכיוון שדעתם לא נלקחה בחשבון חברי המפלגה עזבו את הממשלה אך המשיכו לשתף פעולה עם הממשל במוסדותיו.

ביולי 1918, במהלך הוועידה החמישית של הסובייטים בה לחברי המפלגה היו 350 קולות (מסך הכול של 1164) הם יצאו בגלוי נגד בני בריתם. כאשר הם ראו שלפעילות זו אין שום תוצאה ממשית הוחלט להתחיל בפעולות אקטיביות. ב-6 ביולי שליחי המפלגה הרגו את שגריר גרמניה במוסקבה והחלו במרד במספר ערי שדה. במוסקבה עצמה נעצרו כמה מראשי הבולשביקים אך המרד דוכא במהירות. וועידת הסובייטים החליטה להוציא משורותיה את נציגי המפלגה. הם גם פוטרו מהצ'קה וממוסדות שלטון אחרים.

בעקבות המרד יצאו מספר חברים מהמפלגה ותוך מספר שנים התמזגו עם הבולשביקים.

רוב ראשי המפלגה המשיכו בפעילות נגד השלטון הסובייטי ובסופו של דבר התמזגו עם מפלגת האם (המפלגה הסוציאל-רבולוציונרית) ממנה התפלגו בשנת 1917.

במהלך שנות ה-30 ראשי המפלגה ורוב חבריה נעצרו ונשפטו לתקופות מאסר שונות.

==חברי המפלגה בולטים==
* מריה ספירידונובה - הוצאה להורג בשנת 1941
* בוריס כץ - הוצא להורג בשנת 1938
* מארק נתנסון - עזב את רוסיה הסובייטית בשנת 1919
* יצחק נחמן שטיינברג - היה שר מטעם המפלגה, עזב את רוסיה הסובייטית בשנת 1919
* אנדריי קולגייב - היה שר מטעם המפלגה, הוצא להורג בשנת 1937
* ולדימיר קרלין - היה שר מטעם המפלגה, הוצא להורג בשנת 1938
* ולדימיר טרוטובסקי - היה שר מטעם המפלגה, הוצא להורג בשנת 1937
* פרוש פשוריין - היה שר מטעם המפלגה, נפטר בשנת 1918
* יעקב בלומקין - מרוצחי שגריר גרמניה, הוצא להורג בשנת 1929
* ויאצ'סלב אלכסנדרוביץ' - מראשי המרד במוסקבה, סגן יו"ר צ'קה, הוצא להורג בשנת 1918.

==קישורים חיצוניים==

קטגוריה:ערכים שבהם תבנית בריטניקה אינה מתאימה
סוציאל רבולוציונית
קטגוריה:ברית המועצות: פוליטיקה
קטגוריה:סוציאליזם
קפיצה מהמקום

גוסטב מלמסטן קופץ מהמקום ב[[אולימפיאדת סטוקהולם (1912)]]
ריי יורי, בקפיצה לגובה מהמקום ב[[אולימפיאדת סנט לואיס (1904)]]
קפיצה מהמקום היא תחרות אתלטיקה קלה שבה האתלט קופץ ממצב מנוחה כאשר שתי רגליו צמודות זו לזו. האתלט מכופף את ברכיו ונעזר בסיבוב הידיים על מנת לקפוץ. ישנם שלושה סוגים של קפיצות מהמקום: לרוחק, לגובה ומשולשת.

תחרויות קפיצה מהמקום נכללו במשחקים האולימפיים משנת 1900 ועד שנת 1912. בתחרויות אלה המדידה נעשתה על פי המרחק הארוך ביותר מבין שלושה ניסיונות. אם האתלט נפל אחורה או ביצע צעד, היה עליו לחזור על הקפיצה.

ריי יורי () היה אלוף העולם בשלושת סוגי הקפיצה. שיאיו האישיים היו בקפיצה מהמקום למרחק 3.47 מטר (3 בספטמבר 1904), בקפיצה לגובה מהמקום: 1.675 מטר (16 ביולי 1900), ובקפיצה משולשת מהמקום: 10.86 מטר (1901).

כאשר נבנו אולמות האתלטיקה הסגורים החלו להיעלם תחרויות הקפיצה מהמקום. כיום, נורווגיה היא המדינה היחידה בה מתקיימות תחרויות קפיצה מהמקום. 

באקדמיה הצבאית המלכותית של קנדה ובחיל האוויר האמריקאי נבחנים בקפיצה מהמקום במבחני כושר.

===שיא עולם===
* שיא העולם בקפיצה לרוחק מהמקום - 3.73 מטר, שייך לביירון ג'ונס () ונקבע במבחני הקומביין של הפוטבול האמריקאי ב-23 בפברואר 2015. 
* שיא העולם בקפיצה לגובה מהמקום - 1.90 מטר, שייך לרון אלמן ().

==ראו גם==
* קפיצה לרוחק
* קפיצה לגובה
* קפיצה משולשת

קטגוריה:אתלטיקה: מקצועות שדה
קטגוריה:ספורט אולימפי לשעבר
שפעול

שִׁפְעוּל או אַקְטִיבַצְיָה הם היכולת ליצור פעולה חדשה או להגביר פעולה קיימת. השפעול מאפשר להגביר את רמת העוררות.
להבדיל מהשפעול, אינהיביציה או עכבה מתייחסת ליכולת הדיכוי של תגובות או פעולות מסוימות, על ידי הפסקתן או מניעתן.

אנרגיית שפעול היא האנרגיה המינימלית הדרושה להפעלת תגובה כימית ספונטנית.

==היבטים נוירולוגיים==
בנוירולוגיה השפעול מתייחס לעוררות של תגובות במערכת העצבים.
מקורה של הפעילות העיקרית במערכת העצבים הוא בגירויים המעוררים דחפים עצביים. דחפים אלה מפיקים אותות העוברים מתא עצב אחד לתאים הסמוכים לו.
תא עצב יכול להישאר במצב מנוחה במשך זמן רב. ניתן להפעיל אותו רק בעקבות גירוי מתאים. לצורך שפעול של תא עצב מסוים על הגירוי לגרום לשינויים במתח החשמלי של קרום התא, כך שיעבור את מתח המנוחה שלו.

האזור המוטורי העיקרי ממוקם באונה המצחית, בקדמת החריץ המרכזי. הוא מעורב באופן הישיר ביותר בשליטה על התנועה. לצורך כך הוא יכול לשפעל חלקים שונים של מערכת השרירים.

==היבטים קוגניטיביים==
לקשב יש תפקיד חשוב בתהליך עיבוד המידע החושי בכך שהוא גורם לשפעול כללי המכוון לקליטת גירויים מהסביבה ומאפשר ברירה של חלקי הקלט הרלוונטיים מתוך שלל הגירויים המתחרים. זהו השלב הראשון בתהליך התפיסה..

== באימונולוגיה ==
באימונולוגיה, שיפעול הוא המעבר של לויקוציטים וסוגי תאים אחרים המעורבים במערכת החיסון, למצב פעיל, כלומר דלקתי. דיכוי או השבתה, הם המעבר בכיוון ההפוך. איזון זה מווסת היטב, שכן מידה קטנה מדי של שיפעול גורמת להגנה לקויה מזיהומים, בעוד מידה גדולה מדי של שיפעול גורמת למחלות אוטואימוניות. שיפעול והשבתה נובעים ממגוון גורמים, כולל ציטוקינים, קולטנים מסיסים, תוצרים של חומצה ארכידונית, קורטיקוסטרואידים, אנטגוניסטים לקולטנים, מולקולות הצמדה, תוצרים חיידקיים ותוצרים נגיפיים.<ref></ref>

==ראו גם==
* אקטיבציה (של תוכנת מחשב)
* שפעול פרוטאוליטי
* מצב מעבר
* אימפולסיביות

==הערות שוליים==

קטגוריה:מדעים קוגניטיביים
קטגוריה:פסיכולוגיה קוגניטיבית

en:Activation#Chemistry
Starless

"Starless" הוא יצירה של להקת הרוק המתקדם קינג קרימזון. זהו השיר האחרון והארוך ביותר באלבומם "Red", שיצא לאור בשנת 1974. זהו השיר האחרון שההרכב הקליט לפני פירוקו, שהוביל להפסקת פעילותם שנמשכה עד לשנות השמונים.

== רקע ==
ההרמוניה והמלודיה המקורית נכתבו על ידי הבסיסט וסולן הלהקה, ג'ון וטון. וטון רצה להכליל את השיר באלבומה הקודם של הלהקה, Starless and Bible Black כשיר הנושא. גיטריסט הלהקה רוברט פריפ והמתופף ביל ברופורד לא אהבו את השיר ודחו אותו. במקומו נכלל באלבום הקטע האינסטרומנטלי אשר נשא את שם האלבום. הכותרת של היצירה אמורה הייתה להיות "Starless and Bible Black", ציטוט משתי השורות הראשונות של הפואמה "Under Milk Wood" מאת המשורר דילן תומאס.
השיר בגרסתו החדשה כלל מילים שונות, קטעים אינסטרומנטליים וריף בס (אותו הוסיף ברופורד) ושמו קוצר ל-Starless. את מילות השיר כתב התמלילן האורח ריצ'רד פאלמר-ג'יימס. השיר בוצע בהופעות חיות בין החודשים מרץ ליוני 1974.

==ניתוח מוזיקלי==
היצירה מורכבת משלושה חלקים:
* החלק הראשון מאופיין במלודיה עדינה של גיטרה ושירה נוגה של וטון.
* החלק השני מנוגן במשקל 13/4. תחילה נשמע ליין הבס של ווטן, ולאחריו מצטרף אליו ברופורד בתיפוף חופשי. פריפ מנגן בגיטרה הרמוניות במרווח של פרימה בשני מיתרים שונים, תוך עלייה איטית בטונים, כאשר דינמיקת הנגינה הולכת וגוברת עד לשיאה בחלק השלישי.
* החלק השלישי מתחיל על ידי מעבר חד של סקסופון והחלק הוא קצבי וג'אזי במשקל 13/8. החלק מסתיים בחזרה למלודיית הפתיחה, הפעם בסקסופון.

==גרסאות כיסוי==
לשיר הוקלטו גרסאות כיסוי רבות, ביניהן גרסתם של מייק פורטנוי, ניל מורס ורנדי ג'ורג'. הזמר הסקוטי קרייג ארמסטרונג ביצע גם הוא גרסת כיסוי לשיר באלבומו, As If to Nothing תחת השם "Starless II". הלהקה Banco de Gaia ביצעה גרסת כיסוי לשיר באלבומה Memories Dreams Reflections. להקת הפולק The Unthanks הקליטה גרסת כיסוי לשיר באלבומם Last ב־2011.

להקת אסיה, בה ניגן ג'ון וטון, הקליטה גרסת כיסוי מקוצרת לשיר, באורך של 3 דקות. להקת 21st Century Schzoid Band שהורכבה מחברי קינג קרימזון לשעבר, ביצעה גם היא גרסת כיסוי לשיר.

==מוזיקאים==
*רוברט פריפ - גיטרה, מלוטרון
*ג'ון וטון - גיטרת בס, שירה
*ביל ברופורד - תופים, כלי הקשה
*דייוויד קרוס* - כינור
*מל קולינס* - סקסופון (סופרן)
*איאן מקדונלד* - סקסופון (אלט)

המסומנים ב-"*" הם חברי קינג קרימזון לשעבר אשר לקחו חלק בהקלטת השיר

== קישורים חיצוניים ==

==הערות שוליים ==

קטגוריה:שירי 1974
קטגוריה:שירים באנגלית
קטגוריה:בלדות משנות ה-1970
קטגוריה:בלדות רוק
קטגוריה:שירי רוק מתקדם
אנדרטת סינגפור

אנדרטת סינגפור (מוכרת גם בשם אנדרטת קראנג'י) היא אנדרטה בסינגפור, המנציחה את שמותיהם של כ-24 אלף מחללי צבאות האימפריה הבריטית, שנפלו בדרום אסיה ובמזרח אסיה במלחמת העולם השנייה ומקום קבורתם לא נודע.

==האנדרטה==
האנדרטה שוכנת בשטח בית הקברות הצבאי קראנג'י (Kranji) – הגדול בבתי הקברות של האימפריה הבריטית בסינגפור, שבו נקברו כ-4,400 מחלליה במלחמת העולם השנייה. האנדרטה הוקמה בראש הגבעה שעליה הוקם בית הקברות. 

האנדרטה היא מבנה מאורך המוגבה מעל פני הקרקע, באורך של כ-65 מטרים, ובה גג מאורך מעוגל קצוות, הנשען על גבי 13 כתלים. על גבי מרכז הגג ניצב כותל נוסף דמוי סנפיר, הנראה למרחוק, אשר בראשו נקבע כוכב. צורתו הכללית של המבנה היא כשל זנבו של מטוס. 

חזית האנדרטה נושאת את הכתובת הבאה:

<center>על כותלי אנדרטה זו נרשמו שמותיהם</center>
<center>של עשרים וארבעה אלף חיילים ואוויראים מגזעים רבים</center>
<center>שהתאחדו בשירות הכתר הבריטי</center>
<center>אשר נתנו את חייהם במלאיה ושטחי היבשה והים השכנים לה</center>
<center>ובשמי דרום אסיה, מזרח אסיה והאוקיינוס השקט</center>
<center>אשר גורלות המלחמה מנעו מהם את מנהגי הטקס שלהם זכו רעיהם למוות</center>

<center>הם מתו למען כל בני האדם החפשיים</center>

על גבי 13 כותלי האנדרטה התומכים בגגה נקבעו 472 לוחות זיכרון, שעליהם נחרתו שמות הנעדרים.

==הנעדרים==
הכתובת המרכזית על גבי האנדרטה
כיום (2017) מונצחים על גבי האנדרטה שמותיהם של 24,317 נעדרים. כ-3,000 היו אנשי צוות אוויר, והיתר אנשי כוחות היבשה. חלק מן הנעדרים נהרגו במהלך קרב מלאיה וקרב סינגפור ב-1942. אחרים מתו בשבי היפני – רבים בעקבות עבודת הפרך שבה הועסקו בבניית מסילת הרכבת תאילנד-בורמה. אחרים נספו בכלי שיט יפניים שהעבירו אותם לאתרים אחרים ואשר טובעו. האוויראים נהרגו בפעולות אוויריות בכל רחבי דרום אסיה ודרום מזרח אסיה והימים הסמוכים אליהם.

12,105 מן הנעדרים שירתו בצבא הודו הבריטית ו- 10,323 בצבא בריטניה וחיל האוויר שלה, ביניהם מלאים. היתר היו 1,639 אוסטרלים, 184 קנדים, 61 ניו זילנדים וחמישה דרום אפריקאים.

האנדרטה תוכננה על ידי האדריכל הבריטי קולין סנט קלייר אוקס (Colin St Clair Oakes), נבנתה על ידי ועדת חבר העמים לקברי מלחמה ומתוחזקת על ידה.

האנדרטה נחנכה ב-2 במרץ 1957 על ידי רוברט בלק, מושל סינגפור דאז, שהיה בעצמו שבוי בידי היפנים במלחמת העולם השנייה.

==ראו גם==
* בית הקברות הצבאי קנצ'נבורי

==לקריאה נוספת==
<div style="direction: ltr;">
*Edwin Gibson, G. Kingsley Ward, Courage remembered: the story behind the construction and maintenance of the Commonwealth's military cemeteries and memorials of the wars of 1914-1918 and 1939-1945, London: H.M.S.O., 1995.
</div>

==קישורים חיצוניים==

*[http://www.cwgc.org/find-a-cemetery/cemetery/2053500/SINGAPORE%20MEMORIAL האנדרטה] באתר ועדת חבר העמים לקברי מלחמה
*[http://www.pbase.com/kepha/kranji&page=all דף תמונות על האנדרטה ובית הקברות] באתר PBASE
*[http://www.youtube.com/watch?v=N6rYU1fPA5s סרטון על האנדרטה] באתר YouTube

==הערות שוליים==

סינגפור
סינגפור
סינגפור
סינגפור
סינגפור
סינגפור
קטגוריה:דרום אפריקה במלחמת העולם השנייה: אנדרטאות
סינגפור
סינגפור
קטגוריה:סינגפור: מבנים
סייג' (קומיקס)

סייג (באנגלית: Sage) היא דמות בדיונית של אנטי גיבורה מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת The X-Men #132 מינואר 1980, ונוצרה על ידי הכותב כריס קלרמונט והמאייר ג'ון ביירן.

סייג' היא מוטאנטית בעלת יכולות מנטליות רבות, והיא הוצגה בתחילה כעוזרתו האישית של סבסטיאן שו, המלך השחור של מועדון הלפייר המרושע. בשכתוב מורחב שנעשה לחוברות האקס-מן התגלה כי היא למעשה מבין ראשוני התלמידים אותם אסף פרופסור צ'ארלס אקסבייר אליו. היא הייתה חברה בקבוצות אקס-מן, אקסטרים אקס-מן, אקסקליבר, אקסיילז ובקבוצה הבין-יקומית של האקס-מן.

מקורה של סייג' אינו ידוע, ונרמז כי היא מגיעה ממדינה שסועת קרבות. בהגיעה לבגרות, סייג' החלה להתגורר בגפה באפגניסטן, ולמרות שהיא נמנעת מלהתערב בסכסוכים בין כוחות המורדים לממשלה, היא יכולה להשתמש בכישוריה הקרביים כנגד כל איום. יום אחד היא נקראת באופן טלפתי למערה בה לכוד אקסבייר. רגליו נמחצו כתוצאה מקרב בינו לבין הנבל החייזרי לוציפר. אקסבייר חש שסייג' היא מוטאנטית, ומסביר לה את יכולותיה. שנים לאחר מכן, סייג' נפגשת בשנית עם אקסבייר, שמגייס את חברי האקס-מן המקוריים שלו. במקום להצטרף אליהם, היא נשלחת לרגל עבורם במועדון הלפייר ולהשגיח על סבסטיאן שו. כאשר עבדה שם במסווה, סייג' פגשה בפסיילוק, ג'ין גריי ואמה פרוסט, שהייתה המלכה הלבנה של המועדון. בשעה שהיא מזהירה את פסיילוק מפני המועדון, היא נאלצת לחזות כיצד ג'ין גריי - עליה השתלט כוח הפניקס - הופכת למלכה השחורה.

סייג' מופיעה שוב בקשת הסיפור "אקס-מן: מתפרקים" של שנת 2018 כאשר ג'ין גריי מבקשת ממספר טלפתים לעזור להביס את נייט גריי מוגבר הכוחות. הדמות משתתפת גם באירועי "בית אקס וכוחות אקס" של שנים 2020-2019 ונכון להיום חברה בקבוצת אקס פורס המגנה על אי המוטאנטים קרקואה.
 
דמותה של סייג' הופיעה בסדרת הטלוויזיה "בעלי היכולות", אותה גילמה היילי לויט.

==קישורים חיצוניים==
* [https://www.marvel.com/characters/sage דף הדמות] באתר הרשמי של מארוול קומיקס
* [https://marvel.fandom.com/wiki/Sage דף הדמות] בפרויקט פאנדום של מארוול קומיקס

קטגוריה:אקס-מן: דמויות
קטגוריה:שוטרים בדיוניים